
Előterjesztés

Fácánkert Község Önkormányzata Képviselő-testületének

2011. szeptember 15-én tartandó rendes ülésére 

3. számú napirend
Tárgy:  Fácánkert Község Önkormányzata 2011. évi költségvetésének első féléves végrehajtásáról szóló tájékoztatás
Előterjesztő és előadó: Orbán Zsolt polgármester
Véleményezésre megkapta: Fácánkerti Cigány Kisebbségi Önkormányzat Képviselő-testülete
Előterjesztést készítette: Dr. Varga Katalin körjegyző, Kellerné Martini Éva gazdálkodási ügyintéző
Tisztelt Képviselő-testület!

Az államháztartásról szóló 1992. évi XXXVIII. Törvény (Áht.) 79. § (1) bekezdése alapján az államháztartás szervezetei a költségvetési év első félévéről június 30-i fordulónappal féléves beszámolót kötelesek készíteni. Mindezek alapján fent hivatkozott jogszabályi kötelezettségemnek eleget téve az önkormányzat 2011. évi költségvetésének féléves végrehajtásáról szóló tájékoztatást az alábbiakban terjesztem a képviselő-testület elé.

Bevételek alakulása:

Az önkormányzat központi költségvetésből származó bevételei (személyi jövedelemadó, normatív állami hozzájárulás, normatív kötött felhasználású támogatások) időarányos teljesítése 52  %.
Az állami támogatások között szerepel az SZJA bevétel, normatív állami hozzájárulás, óvodáztatási támogatás, 2011. évi bérkompenzáció támogatása, valamint a nyári gyermekétkeztetés támogatása.  Nyári gyermekétkeztetésre az idei évben 611 e Ft-ot kapott önkormányzatunk.
Az önkormányzat saját bevételei a szociális étkeztetésből származó térítési díj, terembérleti díjból, földbérleti díjból, a szolgálati lakások bérleti díjából, valamint a különféle szolgáltatások ellenértékének befizetéséből származó bevétel, melynek féléves teljesítése 853 e Ft.
Helyi adó teljesítése a következőképpen alakult:
                  -  magánszemélyek kommunális adója       1.021 e Ft         48,6 %
                  -  iparűzési adó                                            7.377 e Ft       147,5 %
                  -  gépjárműadó                                           12.267 e Ft        42,3  %                                         
                  -  pótlék, bírság                                               107 e Ft         35,6  %
                  -  talajterhelési díj                                           447 e Ft         74,5  %
Iparűzési adónál 2011. évtől csökkent az adó mértéke 0,1 %-ra, az éves költségvetés összeállításánál 5.000 ezer Ft került betervezésre, a bevallások feldolgozását követően a tényleges bevétel 7.377 e Ft. Gépjárműadónál az alacsony teljesítés abból adódik, hogy  az egyik adózó éves  előírása 10 m Ft, melyből az első félévben 2 m Ft-ot fizetett be.
Működési célra az alábbi pénzeszközök kerültek átvételre:

                  - mozgókönyvtári szolgáltatásra                                     290 e Ft
                  - Sióagád ifjúsági ref. foglalkoztatásának támogatása    250 e Ft
                  - Körjegyzőség 2010. évi elszámolására                         376 e Ft   
                  - 2010. évi településőri pályázat                                    1241 e Ft
                  - Munkaügyi központtól közcélú munka támogatása      845 e Ft

                  - Vizi társulattól árok tisztításra                                        90 e Ft

                  - Alisca Terra Kft-től                                                        52 e Ft   
                  - Cigány Kisebbségi Önkormányzat támogatása            210 e Ft    
                  - Megyei Önkormányzati támogatás /nyugdíjasklub/        20 e Ft    

Felhalmozási célra az alábbi pénzeszközök kerültek átvételre:

                      - lakossági vízi  közmű befizetések                             389 e Ft   
Mivel a lakossági LTP befizetések 62 hónapos futamideje 2011. január 31-én lejárt, ezért a vízi-közmű számlára már csak a hátralékkel rendelkezők befizetései, valamint a letiltásokból származó befizetések érkeznek. Az OTP-től az LTP elszámolás még nem érkezett még, a tényleges hátralék összegéről a II. félévben kapunk tájékoztatást.              
Kölcsön visszatérülés címén a már korábban nyújtott lakásvásárlási támogatások, valamint a köztemetések visszatérülése szerepel, melyből  a befolyt bevétel az első félévben 125 e Ft.
Kiadások alakulása: 

Személyi jellegű kiadások (munkabérek, megbízási díjak, külső személyi juttatások) valamint az ezek után fizetendő járulékok első féléves teljesítése 47 %.  A közmunka program keretében foglalkoztatottaknál a teljesítés alacsonyabb, mivel nem töltöttünk be minden lehetséges álláshelyet, illetve volt olyan foglalkoztatottunk, akinek a munkaviszonya a határozott idő lejárta előtt megszűnt, mivel időközben más munkáltatónál helyezkedett el.
A dologi kiadások (készletbeszerzés, szolgáltatások, Áfa kiadások, egyéb folyó, valamint a kamatkiadások) teljesítése 43 %. 
Szociális célra /szociális segély, BPJ, gyermekvédelmi támogatás, ápolási díj, lakásfenntartási támogatás, egyéb átmeneti segélyek, temetési segély, mozgáskorlátozottak közlekedési támogatása, közgyógyellátás, rendkívüli gyermekvédelmi támogatás/ 3.594 ezer Ft került kifizetésre, ami az éves előirányzat 41 %-a..
A lakosság részére átmeneti segély kamatmentes kölcsön formájában 60 e Ft értékben került kifizetésre. A kamatmentes kölcsönök behajtása egyre nehezebb, esetenként csak többszöri felszólításra, vagy még úgy sem sikerül behajtani a kölcsönt.
Hitelek alakulása:
A 2006. évben felvett felhalmozási hitel /szennyvízberuházás/  törlesztése  negyedévente 248 e Ft, az első félévben 496 e Ft került visszafizetésre. A lakossági vízi-közmű társulati hitel törlesztése negyedévente 388 e Ft, az első félévben 776 e Ft került átutalásra. Hiteltörlesztésként szerepel még a kiadások között 2.107 e Ft, a 2010. december 31-i áthúzódó folyószámlahitel. Ennek számviteli  rendezése januárban megtörtént.
A ténylegesen fennálló hitelállomány 2011. június 30-án:
                 - folyószámlahitel                                          -
                 - MFB hitel (2006. évben felvett)           13.828 e Ft

                 - lakossági vízi közmű társulati hitel      24.060 e Ft                  

Működési célra 11.376 e Ft került átutalásra, melyből 5.154 e Ft a körjegyzőség részére,  Bogyiszló Község Önkormányzata részére  3.600 e Ft,  Bursa Hungarica ösztöndíj támogatásra 50 e Ft, tanulóbérlet támogatásra  230 e Ft került kifizetésre.

A  különböző egyesületek, szervezetek részére az alábbi összegek kerültek  átadásra:

· Fácánkert Községért Közalapítvány  100 e Ft

· Forgatós Közhasznú Egyesület          468 e Ft

· Tolnai Önkéntes Tűzoltóság                40 e Ft

· Nyugdíjasklub                                      50 e Ft  
· Szekszárdi Kistérési Társulás             184 e Ft

/2010. évi közmunkaszervező önrésze/
Az I. félévben 1.500 e Ft rövid lejáratú működési hitelt vett fel önkormányzatunk, melyet a 

Forgatós Közhasznú Egyesület részére átadtunk rendezvényük finanszírozására pályázatuk utófinanszírozása miatt. A II. félévben a pályázati elszámolást követően az összeget a felmerülő bank költségekkel növelten visszautalja részünkre az egyesület.   Szintén a Forgatós Közhasznú Egyesület részére került átutalásra 225 e Ft, mely a falu TV működtetésével kapcsolatos költségeket fedezi, melyet a Tarr Kft. részére kell az egyesületnek továbbutalni.   

Beruházási kiadásaink között szerepel egy darab számítógép beszerzés, valamint egy számítógépes program 175 e Ft értékben.

Felújításra 2011. I. félévben az alábbi összeget fordítottunk:
                             -  Művelődési ház felújítás                          1.205 e Ft  
A művelődési ház felújítását végző vállalkozó részére havi bontásban megállapodás alapján került átutalásra az összeg.
Záró pénzkészlet 2011.06.30-án:
        Bankszámlaegyenleg költségvetési számla:             7.023 e Ft  
        Állami hozzájárulások elszámolási számla:                  ----

        Pénztár:                                                                        134 e Ft
        Pénztár /kisebbségi önkormányzat/                                32 e Ft

        Bankszámla /kisebbségi önkormányzat/                       109 e Ft
        Vízi közmű beszedési számla                                       408 e Ft

        EIB vízi közmű óvadéki számla                                1.423 e Ft
2011. I. félévben önkormányzatunk bevételei 52 %-ban, kiadásai 45 %-ban teljesültek. A kiadások alulteljesítése  főleg a felhalmozási kiadásoknál tapasztalható, a költségvetésben betervezett fejlesztések a II. félévben fognak megvalósulni.
Kérem a képviselő-testületet, hogy az előterjesztést vitassa meg és hozzon határozatot.

Határozati javaslat:

Fácánkert Község Önkormányzatának Képviselő-testülete az önkormányzat 2011. évi költségvetésének első féléves végrehajtásáról szóló tájékoztatót tudomásul veszi.

Felelős: Orbán Zsolt polgármester

Határidő: azonnali

Fácánkert, 2011. szeptember 7.
                                                                                            Orbán Zsolt
                                                                                            polgármester                                      

